                             højesterets dom
                       afsagt mandag den 9. september 2013
sag 249/2011
(2. afdeling)
foreningen af ledere ved danskuddannelser, fld
(advokat jens paulsen)
mod
kl (kommunernes landsforening)
(advokat jørgen vinding)
i tidligere instans er afsagt dom af østre landsrets 19. afdeling den 15. august 2011.
i pådømmelsen har deltaget fem dommere: niels grubbe, jon stokholm, michael rekling,
hanne schmidt og jens kruse mikkelsen.
  påstande
  parterne har gentaget deres påstande.
  anbringender
  fld har supplerende gjort gældende, at der foreligger en tilsidesættelse af den europæiske
  menneskerettighedskonventions artikel 11 sammenholdt med artikel 14.
  forklaringer
  til brug for højesteret er der afgivet supplerende forklaring af poul neergaard og forklaring
  af mariann skovgaard.
  poul neergaard har supplerende forklaret bl.a., at fld den 28. maj 2013 har 35 medlemmer
  ansat på kommunale sprogcentre.
                                             - 2 -
han har ikke under østre landsrets behandling af sagen forklaret: ”problemerne er mere af
principiel karakter, for i praksis kommunikerer fld godt med lc”, da fld intet samar-
bejde eller kommunikation har med lærernes centralorganisation. det, han forklarede, var,
at fld i praksis kommunikerer godt med kl.
mariann skovgaard har forklaret bl.a., at hun er sekretariatschef i lærernes centralorgani-
sation (lc), som er en paraplyorganisation for de tilsluttede organisationer, herunder dan-
marks lærerforening (dlf), uddannelsesforbundet og frie skolers lærerforening (fsl).
endvidere er socialpædagogernes landsforening (sl) tilknyttet lc i kraft af de af sls
medlemmer, som er ansat som lærere på døgninstitutioner. også lc-lederforum er med-
lemsorganisation i lc. lc har som paraplyorganisation ingen enkeltmedlemmer.
lc tegner via medlemsorganisationerne overenskomst for knap 100.000 personer på det
kommunale, regionale og statslige område, og heraf udgør ledere ca. 6.000 personer. lc-
lederforum har knap 6.000 medlemmer, og tilslutningen er således tæt på 100 procent.
historisk set har lc tegnet overenskomst for både ledere og lærere. dette er helt almindeligt
på det offentlige område, f.eks. for socialpædagoger, sygeplejersker og djøf’ere.
i 2003 forelå den første skitse til lc-lederforum, og i 2004 forelå det første udkast til ved-
tægter. baggrunden for oprettelsen af lc-lederforum var en stigende utilfredshed blandt le-
derne om, hvem der skulle repræsentere dem i lønforhandlinger. det var i praksis den lokale
kredsformand, der forhandlede lønnen for lederne, men lederne var utilfredse hermed, da
den lokale kredsformand i andre sammenhænge var ledernes modpart. lederne ønskede
mulighed for bl.a. selv at kunne fremsætte overenskomstkrav, hvorved lederne kunne sikres
betydelig større selvstændighed. det er lcs opfattelse, at dette er lykkedes. lederne er
medlem af både lc-lederforum og f.eks. uddannelsesforbundet.
lc-lederforum har en bestyrelse med repræsentanter for hver ledergruppe i lc-lederfo-
rum, f.eks. skolelederne og uddannelsesforbundet, hvor sprogcentrene er repræsenteret.
hun ved ikke, om uddannelsesforbundets bestyrelsesmedlem er ansat i et sprogcenter. lc-
lederforum har et sekretariat, hvis formål er at betjene lederne. sekretariatet, der har ca. 10
ansatte, som lederne kan rette henvendelse til, er fysisk placeret i skoleledernes sekretariat.
                                              - 3 -
lc-lederforum har i lighed med de øvrige organisationer i lc ret og pligt til at indsende
overenskomstkrav. alle indsendte krav koordineres i lcs forretningsudvalg, hvor også lc-
lederforum er repræsenteret. det er lcs opfattelse, at der blandt forretningsudvalgets med-
lemmer er den fornødne og nødvendige respekt for overenskomstkrav indsendt fra de andre
organisationer under lc.
for lederne i sprogcentrene og folkeskolen ligger kompetencen til at indgå lønaftaler for le-
derne hos den stedlige repræsentant for lc-lederforum, som er valgt blandt de pågældende
medlemmer. lc-lederforum har også ført en sag om usaglig afskedigelse mod odder
kommune. lc-lederforum har ikke indgået nogen overenskomster, idet kompetencen hertil
ligger hos lc, både for ledere og lærere.
det er lcs indtryk, at konstruktionen med lc-lederforum fungerer, idet lc ikke hører, at
lederne er utilfredse. den netop overståede konflikt viste, at lederne kan få lov at være le-
dere, og at lærerne kan få lov at være lærere. lc har ikke opkrævet konfliktkontingent, da
lc ikke har nogen enkeltmedlemmer. opkrævning af konfliktkontingent er således et mel-
lemværende mellem det enkelte medlem og dennes organisation.
højesterets begrundelse og resultat
af de grunde, som landsretten har anført, stadfæster højesteret dommen, idet det bemærkes,
at der heller ikke foreligger en tilsidesættelse af den europæiske menneskerettighedskon-
ventions artikel 11 sammenholdt med artikel 14.
                                      thi kendes for ret:
landsrettens dom stadfæstes.
i sagsomkostninger for højesteret skal foreningen af ledere ved danskuddannelser, fld,
betale 50.000 kr. til kl.
de idømte sagsomkostningsbeløb skal betales inden 14 dage efter denne højesteretsdoms af-
sigelse og forrentes efter rentelovens § 8 a.
